****

ZAKLJUČAK SA 10. SJEDNICE UPRAVNOG VIJEĆA

VIDRA-AGENCIJE ZA REGIONALNI RAZVOJ VIROVITIČKO-PODRAVSKE ŽUPANIJE

**Mjesto i vrijeme održavanja:**

VIDRA-Agencija za regionalni razvoj Virovitičko-podravske županije

Augusta Šenoe 1, 33000 Virovitica

Petak, 14. veljače 2020. godine u 11:00 sati

**Nazočni članovi Upravnog vijeća:**

* Jasna Abramović, predsjednica
* Natalija Jakšić, član
* Dario Vranek, član
* Saša Rister, član

**Nenazočni članovi Upravnog vijeća:**

* Marin Aragović, član – opravdano

**Zapisničar sjednice:**

* Sanja Pejić, viša savjetnica

**Ostali sudionici sjednice:**

* Emina Kovač, ravnateljica

Predsjednica Upravnog vijeća Jasna Abramović pozdravila je prisutne i utvrdila kvorum (4/5 članova Upravnog vijeća) te predložila sljedeći dnevni red:

1. Usvajanje Zapisnika sa 8. (osme) sjednice Upravnog vijeća VIDRA-Agencije za regionalni razvoj Virovitičko-podravske županije;

2. Usvajanje Zapisnika sa 9. (devete) sjednice Upravnog vijeća VIDRA-Agencije za regionalni razvoj Virovitičko-podravske županije;

3. Usvajanje Godišnjih financijskih izvještaja VIDRA-Agencije za regionalni razvoj Virovitičko-podravske županije za razdoblje 1. siječnja do 31. prosinca 2019. godine;

4. Usvajanje II izmjena i dopuna Pravilnika o radu VIDRA-Agencije za regionalni razvoj Virovitičko-podravske županije;

5. Razno.

Dnevni red je jednoglasno usvojen.

**1. Usvajanje Zapisnika sa 8. (osme) sjednice Upravnog vijeća VIDRA-Agencije za regionalni razvoj Virovitičko-podravske županije**

Predsjednica konstatira da su svi članovi u materijalima za sjednicu primili zapisnik sa prošle sjednice održane 11. prosinca 2019. godine predlaže njegovo usvajanje.

Članovi Upravnog vijeća jednoglasno su usvojili Zapisnik.

**2. Usvajanje Zapisnika sa 9. (devete) sjednice Upravnog vijeća VIDRA-Agencije za regionalni razvoj Virovitičko-podravske županije**

Predsjednica konstatira da su svi članovi u materijalima za sjednicu primili zapisnik sa prošle sjednice održane 24. prosinca 2019. godine predlaže njegovo usvajanje.

Članovi Upravnog vijeća jednoglasno su usvojili Zapisnik.

**3. Usvajanje Godišnjih financijskih izvještaja VIDRA-Agencije za regionalni razvoj Virovitičko-podravske županije za razdoblje 1. siječnja do 31. prosinca 2019. godine**

Ravnateljica VIDRA-Agencije za regionalni razvoj Virovitičko-podravske županije Emina Kovač prisutnima je predstavila financijske izvještaje za razdoblje od 1. siječnja do 31. prosinca 2019. godinu. Ukupni manjak prihoda i primitaka u 2019. godini iznosi 555.650,69 kuna. Preneseni višak prihoda i primitaka iznosi 1.289.752,54 kune pa je višak prihoda i primitaka raspoloživ u sljedećem razdoblju 734.101,85 kuna.

Vrijednost bilance na dan 31.12.2019. godine je 4.128.826,79 kuna.

Obveze na dan 31.12.2019. godine iznose 1.907.332,68 kuna od čega su 1.815.791,84 kune nedospjele.

Predsjednica Godišnje financijske izvještaje za razdoblje 1. siječnja do 31. prosinca 2019. godine daje na glasanje.

Godišnji financijski izvještaji za razdoblje 1. siječnja do 31. prosinca 2019. godine jednoglasno su usvojeni.

**4. Usvajanje II izmjena i dopuna Pravilnika o radu VIDRA-Agencije za regionalni razvoj Virovitičko-podravske županije**

Ravnateljica Emina Kovač, prisutnima je obrazložila potrebu donošenja II izmjena i dopuna Pravilnika o radu u dijelu koji se odnosi na neplaćeni dopust.

Predsjednica II izmjene i dopune Pravilnika o radu VIDRA-Agencije za regionalni razvoj Virovitičko-podravske županije daje na glasanje.

II izmjene i dopune Pravilnika o radu VIDRA-Agencije za regionalni razvoj Virovitičko-podravske županije jednoglasno su usvojene.

**5. Razno**

Predsjednica otvara raspravu pod točkom Razno. Rasprave pod točkom razno nije bilo.

Sjednica završava u 12:15 sati.